SAPPE มีสินค้า 4 ประเภทหลัก คืออะไรบ้าง
บริษัท เซ็ปเป้ จำกัด (มหาชน) ใช้ชื่อเทรดว่า SAPPE จดทะเบียนในตลาดหลักทรัพย์แห่งประเทศไทย เป็นผู้ผลิตและจำหน่ายเครื่องดื่มหลากหลายประเภท

SAPPE มีสินค้า 4 ประเภทหลัก คือ
1) ผลิตภัณฑ์ประเภทเครื่องดื่มเพื่อสุขภาพและความงาม ได้แก่ เซ็ปเป้ บิวติ ดริงค์
2) ผลิตภัณฑ์ประเภทน้ำผลไม้ เครื่องดื่มแต่งกลิ่นผลไม้ ได้แก่ เซ็ปเป้ อโลเวร่า, เซ็ปเป้ ฟอร์ วัน เดย์, โมกุ โมกุ
3) ผลิตภัณฑ์ประเภทผงพร้อมชงเพื่อสุขภาพ และความงาม ได้แก่ เพรียว คอฟฟี่
4) ผลิตภัณฑ์ประเภทเครื่องดื่มปรุงสำเร็จพร้อมดื่มอื่น ๆ ได้แก่ เพรียว คอฟฟี่แบบกระป๋อง

รายได้ของ SAPPE (ปี 2558 - 2558)
ปี พ.ศ.	รายได้รวม (ล้านบาท)	กำไร (ล้านบาท)
2558	2,556	                        301
2559	2,792 (เติบโต 9%)	        410 (เติบโต 36%)
2558	2,747 (ลดลง 2%)	        401 (ลดลง 2%)

SAPPE เป็นบริษัทที่อนุรักษ์นิยม (Conservative) พอสมควร เวลาขยายและออกสินค้าใหม่จะไม่ได้ทุ่มสุดตัวเหมือนบริษัทผลิตเครื่องดื่มอื่น ๆ ที่อยู่ในตลาดหลักทรัพย์ฯ ทำให้ SAPPE สามารถที่จะรักษาอัตรากำไรสุทธิที่ 10% ตั้งแต่ปี 2557 ได้อย่างมั่นคง

SAPPE ยังมียอดขายจากต่างประเทศสูงกว่าในประเทศ มีสัดส่วนรายได้จากการส่งออก 70 ประเทศทั่วโลก คิดเป็น 66% ของรายได้ทั้งหมด ประเทศที่ SAPPE ส่งออกไปเยอะที่สุดคือ ประเทศอินโดนีเซีย โดยสินค้าขายดีคือ โมกุ โมกุ

นอกจากนี้ SAPPE ยังเป็นเจ้าของร้าน All COCO ร้านน้ำมะพร้าวที่มีราคาขายระดับบนอีกด้วย ซึ่ง SAPPE ได้มีการขายแฟรนไชส์ All COCO ไปยังต่างประเทศด้วยเช่นกัน ด้วยจุดแข็งที่ว่า All COCO เป็นร้านค้าแต่กลับไม่ต้องใช้เงินลงทุนสูงมากและไม่ต้องใช้ทักษะของแม่ครัวมากนัก เนื่องจากแม่ครัวไม่ต้องมานั่งปรุงหน้าร้าน ด้วยสาเหตุนี้ทำให้ All COCO เป็นโมเดลทางธุรกิจที่สามารถขยายออกไปได้ง่าย

อีกอย่างที่น่าสนใจคือ SAPPE เป็นบริษัทหนี้ต่ำที่มีอัตราหนี้สินต่อทุน (DE Ratio) เพียง 0.22 เท่า ทำให้บริษัทอยู่ในสถานะที่ค่อนข้างแข็งแรง ดังนั้น เมื่อบริษัทต้องการขยายหรือลงทุนอะไรสักอย่าง ก็จะมีความได้เปรียบเพราะกู้ได้มากกว่าคนอื่น เนื่องจาก DE Ratio ยังมีช่องว่างเหลือให้เพิ่มอีกเยอะ
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน,ข้อมูลการเงินรายบริษัท